**МЕТОДИКА ЗА КОМПЛЕКСНА ОЦЕНКА И НАЧИН ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ**

Всички оферти, които отговарят на обявените от възложителя условия и бъдат допуснати до разглеждане, ще бъдат оценявани по отношение на икономически най-изгодната оферта по критерия **“оптимално съотношение качество/цена”** при следните показатели за определяне на комплексната оценка:

**1. Предложена цена за изпълнение на СМР и свързаните с тях доставки, образувана от сбора на количествено-стойностните сметки за съответните части на техническия проект на обекта – П1 – максимална оценка – 75 точки;**

Числов израз на оценката по този показател **(П1)** са точките, които се изчисляват по следната формула:

**П1 = Cmin/Co х Т1**

където

**Со** – предложена цена на оценяваната оферта;

**Cmin** – най-ниската предложена цена в офертите на участниците;

**Т1** = 75 – тежест на показателя

**2. Ценообразуващи параметри при непредвидени видове и допълнителни видове СМР и/или доставки– П2 – максимална оценка – 10 точки;**

Точките по този показател се образуват като сбор от точките на следните подпоказатели:

- Часова ставка (**Пчс**) – тежест (Т) – 3 т.;

- Допълнителни разходи върху труда - (**Пдрт**) - тежест (Т) – 2 т.;

- Допълнителни разходи върху механизацията **(Пдрм)**- тежест (Т) – 1 т.;

- Доставно – складови разходи (**Пдс)** - тежест (Т) – 1 т.;

- Печалба (**Ппч)** - тежест (Т) – 3 т.;

За всеки подпоказател се прилага формулата **П = Cmin/Co х Т на съответния подпоказател**,където Cmin – е най-ниската предложена стойност на подпоказателя в офертите на участниците, Со – предложена стойност на подпоказателя на оценяваната оферта и **Т** – съответния тежест.

**П2 = Пчс + Пдрт + Пдрм + Пдс + Ппч**

**3. Срок за изпълнение на предмета на поръчката П3 – максимална оценка - 15 точки. (Оценката се базира на срока за изпълнение на обекта, посочен в Техническото предложение на участниците**, като се оценява предложеният срок от датата на откриване на строителната площадка със съставяне на протокол № 2 за откриване на строителна площадка и за определяне на строителната линия и ниво съгласно чл. 7, ал. 3, т. 2 от посочената Наредба № 3 от 31 юли 2003 г. за съставяне на актове и протоколи по време на строителството до предаване на обекта в цялост с констативен акт обр. 15 за установяване на годността за приемане на строежа по чл. 7, ал. 3, т. 15 от Наредба).

Числов израз на оценката по този показател **(П3)** са точките, които се изчисляват по следната формула:

**П3= Cmin/Co х Т3.1**

където

**Со** – предложен срок за издаване Акт образец 15на оценяваната оферта;

**Cmin** – най- краткия срок за издаване Акт образец 15 в офертите на участниците;

**Т3**=15 точки – тежест на показателя

Комисията по избора на изпълнителя определя оценките на офертите за всеки един от показателите поотделно. Комплексната оценка **(Ккомпл.)** за всяка оферта се образува като сума от точките по отделните показатели, съгласно формулата:

**Ккомпл. = П1 + П2 + П3**

На първо място се класира офертата с най-голяма стойност на комплексната оценка (максимално възможната **Ккомпл.** е 100 т.) Останалите оферти заемат места в класирането по низходящ ред на стойностите на комплексните оценки.

Когато комплексните оценки на две или повече оферти за равни, се прилага чл.58, ал. 2 или 3 от Правилника за прилагане Закона за обществените поръчки.